CELEX: 52008PC0088
Language: ro
Date: 2008-03-13
Title: Propunere de regulament al Consiliului de adaptare a cotelor de pescuit de cod care urmează să fie alocate Poloniei în Marea Baltică (subdiviziunile 25-32, apele CE) în perioada 2008-2011

Anunţ juridic important

|

52008PC0088

Propunere de regulament al Consiliului de adaptare a cotelor de pescuit de cod care urmează să fie alocate Poloniei în Marea Baltică (subdiviziunile 25-32, apele CE) în perioada 2008-2011  /* COM/2008/0088 final */  

	[pic] | COMISIA COMUNITĂŢILOR EUROPENE |Bruxelles, 13.3.2008COM(2008) 88 finalPropunere deREGULAMENT AL CONSILIULUIde adaptare a cotelor de pescuit de cod care urmează să fie alocate Poloniei în Marea Baltică (subdiviziunile 25-32, apele CE) în perioada 2008-2011(prezentată de Comisie)EXPUNERE DE MOTIVECONTEXTUL PROPUNERII-  Obiectivele propuneriiObiectivul prezentei propuneri este de a stabili normele şi condiţiile aplicabile deducerii cantităţii de cod capturat în exces faţă de cota alocată în 2007 Poloniei pentru pescuitul de cod în subdiviziunile 25-32.-  Contextul generalRegulamentul (CE) nr. 1941/2006 al Consiliului din 11 decembrie 2006 de stabilire a posibilităţilor de pescuit şi a condiţiilor aferente pentru anumite resurse halieutice şi grupuri de resurse halieutice aplicabile în Marea Baltică pentru 2007[1] stabileşte o cotă pentru cantitatea de cod care poate fi pescuită în 2007 în Marea Baltică de către navele care arborează pavilionul Poloniei.Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune din domeniul pescuitului stabileşte normele de procedură aplicabile în cazul depăşirii cotei anuale de pescuit.Conform datelor oficiale privind capturile de cod în subdiviziunile 25-32 realizate de navele polone în 2007, cota naţională a fost depăşită cu 8 000 de tone.În cadrul reuniunii Consiliului pentru pescuit din 23 octombrie 2007, Polonia a recunoscut necesitatea de a elabora şi de a aplica planuri de acţiune pentru a remedia deficienţele existente ale sistemului naţional de control şi pentru a corecta cauzele principale ale raportării eronate sau ale nedeclarării capturilor de cod din Marea Baltică. Pe baza acestui angajament şi a necesităţii de a soluţiona dificultăţile întâmpinate de Polonia de la data aderării în punerea în aplicare a instrumentelor politicii comune în domeniul pescuitului, şi ţinând seama de consecinţele pe care aplicarea articolului 5 din Regulamentul (CE) nr. 847/96 le-ar avea pentru sectorul pescuitului din Polonia în acest caz, Comisia a declarat că este pregătită să adopte o poziţie flexibilă în ceea ce priveşte deducerea aferentă depăşirii cotei pentru 2007, cu condiţia ca planurile de acţiune şi punerea lor în aplicare să fie considerate satisfăcătoare de către Comisie. În consecinţă, Comisia propune ca deducerea aferentă depăşirii cotei în 2007 să se facă în cursul unei perioade de patru ani.Consiliul este invitat să adopte regulamentul de stabilire a deducerii cantităţii capturate în exces din cota alocată Poloniei pentru cod în subdiviziunile 25-32 în cursul unei perioade de patru ani. Acesta este necesar pentru derogarea de la dispoziţiile articolului 5 din Regulamentul (CE) nr. 847/96 al Consiliului.-  Dispoziţii în vigoare în domeniul propuneriiRegulamentul (CEE) nr. 2847/93 al Consiliului din 12 octombrie 1993 de stabilire a unui sistem de control aplicabil politicii comune din domeniul pescuituluiRegulamentul (CE) nr. 847/96 al Consiliului din 6 mai 1996 privind introducerea unor condiţii suplimentare pentru gestionarea interanuală a totalurilor admise de captură (TAC) şi a cotelor de pescuit-  Coerenţa cu celelalte politici şi obiective ale UniuniiMăsurile propuse au fost concepute în conformitate cu obiectivele politicii comune în domeniul pescuitului şi cu politica de dezvoltare durabilă a Comunităţii.CONSULTAREA PăRţILOR INTERESATE şI EVALUAREA IMPACTULUI-  Consultarea părţilor interesateNu se aplică-  Obţinerea şi utilizarea expertizeiPe baza rapoartelor oficiale privind capturile realizate de Polonia în perioada vizată, s-a stabilit că volumul cotei alocate în 2007 Poloniei pentru cod în subdiviziunile 25-32 a fost depăşit cu 8 000 de tone.-  Evaluarea impactuluiNu se aplică.ELEMENTELE JURIDICE ALE PROPUNERII-  Temei juridicTemeiul juridic al acestei propuneri îl constituie Regulamentul (CE) nr. 2847/1993 al Consiliului, în special articolul 23 alineatul (2).IMPLICAţII BUGETAREPropunerea nu are implicaţii asupra bugetului comunitar.Propunere deREGULAMENT AL CONSILIULUIdinde adaptare a cotelor de pescuit de cod care urmează să fie alocate Poloniei în Marea Baltică (subdiviziunile 25-32, apele CE) în perioada 2008-2011CONSILIUL UNIUNII EUROPENE,având în vedere Tratatul de instituire a Comunităţii Europene,având în vedere Regulamentul (CEE) nr. 2847/1993 al Consiliului din 12 octombrie 1993 de instituire a unui sistem de control aplicabil politicii comune din domeniul pescuitului[2], în special articolul 23 alineatul (2),având în vedere propunerea Comisiei,întrucât:1.  Regulamentul (CE) nr. 1941/2006 al Consiliului din 11 decembrie 2006 de stabilire a posibilităţilor de pescuit şi a condiţiilor aferente pentru anumite resurse halieutice şi grupuri de resurse halieutice aplicabile în Marea Baltică pentru 2007[3] a stabilit cotele de pescuit de cod alocate Poloniei în Marea Baltică pentru anul 2007.2.  Conform Regulamentului (CE) nr. 804/2007 al Comisiei[4], capturile de cod din zona de est a Mării Baltice (subdiviziunile 25-32, apele CE) au epuizat cota alocată Poloniei pentru 2007 şi, prin urmare, pescuitul de cod în Marea Baltică de către navele care arborează pavilionul Poloniei a fost interzis începând cu 12 iulie 2007.3.  Pe baza informaţiilor de care dispune, Comisia a estimat în iulie 2007 că volumul capturilor de cod din zona de est a Mării Baltice (subdiviziunile 25-32, apele CE) pescuit de navele care arborează pavilionul Poloniei era de trei ori mai mare decât volumul declarat iniţial de Polonia. În afară de aceasta, navele de pescuit care arborează pavilionul Poloniei au continuat să pescuiască din stocul în cauză şi după ce acest lucru a fost interzis, depăşind astfel în continuare cota alocată Poloniei pentru 2007.4.  În urma unor reuniuni cu caracter tehnic desfăşurate între autorităţile poloneze şi Comisie pentru a stabili volumul verificat al depăşirii, Polonia a notificat o depăşire a cotei cu 8 000 de tone.5.  Articolul 23 alineatul (2) din Regulamentul (CE) nr. 2847/1993 prevede că Consiliul trebuie să adopte norme de deducere a cantităţilor pescuite în exces din cotele anuale. Aceste norme trebuie stabilite în conformitate cu obiectivele şi strategiile de gestionare ale politicii comune în domeniul pescuitului, ţinând seama cu prioritate de importanţa depăşirii şi de starea biologică a resurselor afectate.6.  Normele respective au fost stabilite prin Regulamentul (CE) nr. 847/96 al Consiliului din 6 mai 1996 privind introducerea unor condiţii suplimentare pentru gestionarea interanuală a totalurilor admise de captură (TAC) şi a cotelor de pescuit[5]. În conformitate cu articolul 5 din regulamentul respectiv, cantităţile pescuite în exces faţă de cotele anuale se scad din cota alocată aceleiaşi rezerve piscicole pentru anul următor.7.  Cauzele principale ale pescuitului excesiv de cod de către navele care arborează pavilionul Poloniei sunt deficienţele sistemului de control şi de asigurare a punerii în aplicare, precum şi o flotă al cărei potenţial de pescuit de cod este disproporţionat în raport cu posibilităţile de pescuit alocate anual Poloniei de către Consiliu.8.  Pentru a aborda în mod adecvat deficienţele grave înregistrate în punerea în aplicare de către Polonia a politicii comune în domeniul pescuitului, care au generat în special raportarea eronată sau nedeclararea cantităţilor de cod pescuite în zona de est a Mării Baltice, precum şi pentru a evita repetarea situaţiei de depăşire a cotei pentru cod din 2007, Polonia s-a angajat să adopte şi să pună în aplicare planuri naţionale de acţiune, incluzând măsuri imediate de îmbunătăţire a sistemelor de control şi de asigurare a punerii în aplicare, în conformitate cu standardele comunitare, precum şi măsuri specifice de adaptare a capacităţii flotelor poloneze în vederea obţinerii unui echilibru stabil între capacitatea de pescuit şi posibilităţile de pescuit de cod în Marea Baltică alocate Poloniei.9.  Având în vedere acest angajament şi ţinând seama de cantitatea importantă pescuită în exces, precum şi de consecinţele socio-economice ale unei deduceri imediate, este necesar să se acorde o derogare de la articolul 5 din Regulamentul (CE) nr. 847/96 şi să se adopte norme specifice privind deducerea cantităţilor pescuite în exces.10.  Prin urmare, cantitatea de cod pescuită în exces de Polonia în 2007 ar trebui scăzută din cota alocată Poloniei în cursul unei perioade de patru ani, astfel încât să se reducă efectele socio-economice în special în primul an,11.  Comisia ar trebui să evalueze punerea în aplicare a planurilor naţionale de acţiune adoptate de Polonia. În cazul în care nu sunt aplicate acţiunile stabilite de aceste planuri, iar calendarul de desfăşurare nu este respectat, Consiliul poate modifica normele privind deducerea cantităţilor pescuite în exces.ADOPTĂ PREZENTUL REGULAMENT:Articolul 1În sensul prezentului regulament, „cantitatea pescuită în exces în anul 2007” înseamnă cantitatea cu care a fost depăşită în 2007 cota alocată Poloniei pentru cod ( Gadus morhua ) în Marea Baltică (subdiviziunile 25-32, apele CE).Articolul 2Prin derogare de la articolul 5 din Regulamentul (CE) nr. 847/1996, cotele pentru pescuitul de cod ( Gadus morhua ) în Marea Baltică (subdiviziunile 25-32, apele CE), care urmează să fie alocate Poloniei în perioada 2008 – 2011, se reduc în cursul unei perioade de patru ani în modul următor:(a) în 2008, o reducere de 10 % din cantitatea pescuită în exces în anul 2007, iar(b) în 2009, 2010 and 2011, reduceri de 30 % din cantitatea pescuită în exces în anul 2007.Articolul 31. Polonia adoptă şi pune în aplicare planuri naţionale de acţiuni de control şi de restructurare a flotei, incluzând, în special, măsuri care vizează:12.  consolidarea controlului activităţilor de pescuit, în special în ceea ce priveşte acea parte a flotei pentru care codul reprezintă o parte semnificativă a capturii;13.  respectarea cu mai mare stricteţe a normelor comunitare şi naţionale de conservare, în special a limitelor de capturi;14.  ajustarea capacităţii acelei părţi a flotei pentru care codul reprezintă o parte semnificativă a capturii.2. Comisia evaluează anual punerea în aplicare a planurilor naţionale de acţiune menţionate la alineatul (1). În cazul în care acţiunile nu se desfăşoară conform planurilor, Consiliul poate modifica, pe baza unei propuneri a Comisiei, metoda de aplicare a deducerilor menţionate la articolul 2 literele (a) şi (b).Articolul 4Prezentul regulament intră în vigoare în ziua următoare datei publicării în Jurnalul Oficial al Uniunii Europene .Prezentul regulament este obligatoriu în toate elementele sale şi se aplică direct în toate statele membre.Adoptat la Bruxelles,Pentru ConsiliuPreşedintele [1] JO L 367, 22.12.2007, p. 1.[2] JO L 261, 20.10.1993, p. 1. Regulament modificat ultima dată prin Regulamentul (CE) nr. 1098/2007 (JO L 248, 22.9.2007, p. 1).[3] JO L 367, 22.12.2006, p. 1. Regulament modificat ultima dată prin Regulamentul (CE) nr. 754/2007 (JO L 172, 30.6.2007, p. 26).[4] JO L 180, 10.7.2007, p. 3.[5] JO L 115, 9.5.1996, p. 3.